
ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΧΡΗΣΤΟΥ ΒΑΣΙΛΕΙΟΥ ΡΟΥΝΙΟΥ» και κύρωση του 

Οργανισμού αυτού. / 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ/ΔΗΜΟΚΡΑΤΙΑΣ 

/ 

Έχοντας υπόψη: / 

1. Τις διατάξεις του Παναγιώτη Χρήστου Ρούνιου και ειδικότερα: α) 
την από 8.5.1977 ιδιόγραφη, β) την από 23.7.1987 μυστική και γ) 
την αριθ. 32614/3.11.1982 δημόσια που συντάχθηκε ενώπιον του 
συμ/φου Αθηνών Βασιλείου Στυλιανού Μαρτίνου και οι οποίες δημο¬ 
σιεύτηκαν με τα αριθ. 2756, 2721 και 2701/11.9.1987 πρακτικά 
του Μον. Πρωτοδικείου Αθηνών, αντίστοιχα, με τις οποίες συστήθηκε 
κοινωφελές ίδρυμα με την επωνυμία «ΙΔΡΥΜΑ ΧΡΗΣΤΟΥ ΒΑΣΙ¬ 
ΛΕΙΟΥ ΡΟΥΝΙΟΥ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101/119 του Εισ. Ν. του Α.Κ. κάι γ) 108/110 του Α.Κ. 

3. Την από 27.6.1989 γνωμοδότηση του Συμβουλίου Εθνικών 
Κληροδοτημάτων. 

4. Την Υ. 1074/90 απόφαση του Πρωθυπουργού και του Υπουργού 
Βιομηχανίας Ενέργειας και Τεχνολογίας με την οποία ανατέθηκαν αρ¬ 


μοδιότητες στον Υφυπουργό Βιομηχανίας Ενέργειας και Τεχνολογίας 
Βασίλειο Μαντζώρη, και 

Με πρόταση των Υπουργών Οικονομικών, Γεωργίας, Υγείας, Πρό¬ 
νοιας και Κοινωνικών Ασφαλίσεων, Εθνικής Παιδείας και Θρησκευμά¬ 
των και του Υπουργού Βιομηχανίας, Ενέργειας και Τεχνολογίας, απο¬ 
φασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΧΡΗΣΤΟΥ ΒΑΣΙΛΕΙΟΥ ΡΟΥΝΙΟΥ», η οποία έγινε 
από τον Παναγιώτη Χρήστου Ρούνιο με τις: α) από 8.5.1977 ιδιό¬ 
γραφη διαθήκη του, β) από 23.7.1987 μυστική διαθήκη του και γ) 
αριθ. 32614/3.11.1982 δημόσια διαθήκη του, που συντάχθηκε ενώ¬ 
πιον του συμβολαιογράφου Αθηνών Βασιλείου Στυλιανού Μαρτίνου και 
οι οποίες δημοσιεύτηκαν με τα αριθ. 2756, 2721 και 2701/ 

11.9.1987 πρακτικά του Μον. Πρωτοδικείου Αθηνών αντίστοιχα. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, Γε¬ 
ωργίας, Υγείας, Πρόνοιας και Κοινωνικών Ασφαλίσεων και Εθνικής 
Παιδείας και Θρησκευμάτων και Βιομηχανίας, Ενέργειας και Τεχνολο¬ 
γίας και διέπεται από τις διατάξεις των παραπάνω συστατικών του πρά¬ 
ξεων, του παρακάτω οργανισμού , του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του Ιδρύμα¬ 
τος τούτου, που αποτελείται από δεκαπέντε (15) άρθρα και καταχωρί¬ 
ζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΧΡΗΣΤΟΥ ΒΑΣΙΛΕΙΟΥ ΡΟΥΝΙΟΥ». 

Άρθρο 1. 

Μορφή - Επωνυμία - Έδρα - Σφραγίδα. 

Το κοινωφελές ίδρυμα με την επωνυμία «ΙΔΡΥΜΑ ΧΡΗΣΤΟΥ ΒΑ¬ 
ΣΙΛΕΙΟΥ ΡΟΥΝΙΟΥ» που συστήθηκε από τον Παναγιώτη Χρήστου 
Ρούνιο με τις α) αό 8.5.1977 ιδιόγραφη διαθήκη του, β) από 

23.7.1987 μυστική διαθήκη του και γ) αριθ. 32614/3.11.1982 δη¬ 
μόσια διαθήκη του η οποία συντάχθηκε ενώπιον του συμ/φου Αθηνών 
Βασιλείου Στυλιανρύ Μαρτίνου και οι οποίες δημοσιεύθηκαν με τα αριθ. 
2756, 2721 και 2701/11.9.1987 πρακτικά του Μον. Πρωτοδικείου 
Αθηνών αντίστοιχα, αποτελεί νομικό πρόσωπο ιδιωτικού δικαίου και 
διέπεται από τις διατάξεις των παραπάνω συστατικών πράξεων, του 
παρόντος οργανισμού, του Α.Ν. 2039/1939, όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2. 

1 Σκοποί. 

1. Σκοποί του ιδρύματος είναι: 

α) Χορήγηση οικονομικής ενίσχυσης λόγω γάμου σε νέες από έντιμες 
και οικονομικά αδύνατες οικογένειες που κατοικούν μόνιμα στην Κοινό¬ 
τητα Στεμνίτσας Γορτυνίας καθώς και σε νέες έντιμων και οικονομικά 
αδύνατων οικογενειών που κατοικούν μόνιμα από διετίας τουλάχιστον 
στην Κοινότητα Στεμνίτσας, ανεξάρτητα της καταγωγής τους. 

β) Χορήγηση υποτροφιών σε παιδιά αμφοτέρων των φύλων έντιμων 
και οικονομικά αδύνατων οικογενειών, που κατοικούν μόνιμα στην Κοι¬ 
νότητα Στεμνίτσας, τα οποία διακρίνονται για επιμέλεια, χρηστά ήθη, 
πατριωτικά αισθήματα και σπουδάζουν και φοιτούν σε σχολεία ή σχολές 
Β/θμιας και Γ/θμιας Εκπαίδευσης με Τεχνική ή Γεωργική ειδικότητα. 

γ) Επιχορήγηση βιοτεχνιών, με απαραίτητη προϋπόθεση, να έχουν 
έδρα στην Κοινότητα Στεμνίτσας και αντικείμενο δραστηριότητας τέ¬ 
τοιο, πού να συμβάλλει στην εν γένει προόδο των κατοίκων της Κοινό¬ 
τητας αυτής. 

δ) Χορήγηση βραβείων, σε κατοίκους της Κοινότητας, που απασχο¬ 
λούνται συστηματικά, με την γεωργία και κτηνοτροφία και κατά προτί¬ 
μηση, κτηνοτροφία σταυλικών ζώων, κονικλοτροφία, μελισσοκομία, ως 
και καλλιέργεια οπωροφόρων δένδρων. 

2. Η σειρά προτεραιότητας της εκτέλεσης των ως άνω σκοπών, θα 
καθορίζεται από το Διοικητικό Συμβούλιο του ιδρύματος, με γνώμονα 
τη συμβολή του στην αύξηση του πληθυσμού της Κοινότητας Στεμνί¬ 
τσας. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Δύο ισόγεια καταστήματα με στοιχεία II και 12 με υπόγειο και πα¬ 
τάρι που βρίσκονται στην πολυκατοικία επί της οδού Βουλής 31 - 33 
στην Αθήνα. 

β) Δικαίωμα να στεγάζει τα γραφεία του, στο ακίνητο που αγόρασε ο 
Πατριωτικός Σύνδεσμος Τρικολώνων με δικά του χρήματα και που για 
την αγορά του, του άφησε' χρήματα ο διαθέτης. Το δικαίωμα αυτό, θα 
αναγνωρισθεί δια συμβάσεως, ως διαρκές, μεταξύ του ιδρύματος και 
του Συνδέσμου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από επταμελές Διοικητικό Συμβούλιο που 
αποτελείτάι από τους: 

α) εκάστοτε Πρόεδρο του Σωματείου «Πατριωτικός Σύνδεσμος Τρι- 
κολώνων». 

β) εκάστοτε Πρόεδρο του Σωματείου «Αδελφότης Στεμνιταιω- 
τών». 

γ) Δημήτριο Δημ. Σακελλαρόπουλο υπάλληλοι ΔΕΗ και 

δ-ζ) τέσσερις (4) Στεμνιτσιώτες, ή καταγόμενους εκ προγόνων από 
την Στεμνίτσα, κατοίκους, περιοχής τέως Διοίκησης Πρωτεύουσας, που 
έχουν την ιδιότητα του επιστήμονα, βιομήχανου ή εμπόρου, με πεντα¬ 
ετή θητεία. Στο πρώτο Διοικητικό Συμβούλιο τις θέσεις των μελών δ 
έως ζ καταλαμβάνουν οι: αα) Αθανάσιος Παναγιώτη Χαστούπης, καθη-, 
γητής Πανεπιστημίου Αθηνών, ββ) Κωνσταντίνος Ιωάννη Θεοφίλης, 
επίτιμος δικηγόρος Αθηνών, γγ) Γεώργιος Παναγιώτη Κοντόπουλος, 
συν/χος Αγροτικής Τράπεζας και δδ) Ισμήνη Γ. Ευσταθίου. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και του Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις των συ¬ 


στατικών πράξεων και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 6 μήνες και 
έκτακτα όποτε το ζητήσει ο Πρόεδρος ή δύο (2) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από δύο (2) συνεχείς συνεδριάσεις, θεωρείται 
ότι έχι παραιτηθεί και η κενή θέση αυτού συμπληρώνεται κατά τα οριζό¬ 
μενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά στα οποία καταχωρίζονται όλες οι αποφάσεις που λαμβάνονται 
από αυτό καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. ■ 

9. Ο εκάστοτε Πρόεδρος και ο Ταμίας του ιδρύματος δικαιούνται 
αμοιβής, το ποσό της οποίας θα καθορίζεται με απόφαση του Διοικητι¬ 
κού Συμβουλίου του ιδρύματος. Τα υπόλοιπα μέλη του Διοικητικού 
Συμβουλίου προσφέρουν τις υπηρεσίες τους χωρίς αμοιβή. Δικαιούνται 
όμως οδοιπορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου, και αποδεικνύεται ότι πραγματοποιήθηκαν 
νόμιμα. 

10. Δύο μήνες προ της λήξης της θητείας των τεσσάρων με θητεία 
μελών του Διοικητικού Συμβουλίου του ιδρύματος, συνέρχεται τούτο 
και εκλέγει τα νέα μέλη που θα αντικαταστήσουν αυτά, με αποκλεισμέ¬ 
νης της επανεκλογής των παλαιών μελών του. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις των συστατικών πράξεων του 
παρόντος οργανισμού του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ 2029/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το. 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε- 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε- 

δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου οκτώ (8) τουλάχιστον μέρες πριν από τη συνεδρίαση. 

. γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 

■ Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Του Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε'περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται, με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με του Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα τού ιδρύματος, σε έντοκο λογαριασμό στην 
Εθνική Τράπεζα της Ελλάδος, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του οποίου καθορίζε¬ 
ται με απόφαση του Διοικητικού Συμβουλίου στην αρχή κάθε έτους. 

• γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προκήρυξη - 
πρόσκλησή του όλες τις ενδιαφερόμενες που δικαιούνται οικονομική ενί¬ 
σχυση για την αντιμετώπιση των δαπανών του γάμου τους, να υποβάλ¬ 
λουν σ’ αυτό μέσα σε τακτή προθεσμία, σχετική αίτηση με τα απαραί¬ 
τητα δικαιολογητικά που αναφέρονται στην παραπάνω προκήρυξη - 
πρόσκληση.· ■ 

Αντίγραφο της προκήρυξης - .πρόσκλησης πρέπει, με φροντίδα του 


Διοικητικού Συμβουλίου του ιδρύματος, να τοιχοκολλείται, με αποδει¬ 
κτικό έξω από τα γραφεία του ιδρύματος και του Κοινοτικού Καταστή¬ 
ματος Στεμνίτσας Γορτυνίας, καθώς και έξω από τους Ιερούς Ναούς 
της Κοινότητας, σαράντα πέντε (45) τουλάχιστον ημέρες πριν από τη 
λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες που πληρούν 
τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι ισχύουσες κάθε 
φορά διατάξεις του Αστικού Κώδικα για τη σύναψη έγκυρου γάμου, μέ¬ 
χρι και 45 έτων. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προηγούμενο ημερο¬ 
λογιακό έτος, από το έτος απονομής της οικονομικής ενίσχυσης. 

δ) Να είναΓμόνιμοι κάτοικοι Στεμνίτσας Γορτυνίας, σύμφωνα με τους 
όρους που αναφέρει στις διαθήκες του ο ιδρυτής ή να κατοικούν μόνιμα 
από διετίας τουλάχιστον στην Κοινότητα Στεμνίτσας ανεξάρτητα της 
καταγωγής τους. 

3. Το Διοικητικό Συμβούλιο, μετά τη λήξη της παραπάνω προθε¬ 
σμίας, εξετάζει τις αιτήσεις και τα λοιπά δικαιολογητικά που υποβλήθη¬ 
καν και επιλέγει - ανακηρύσσει, με αιτιολογημένη απόφασή του, τις 
νέες που θα ενισχυθούν οικονομικά για την αντιμετώπισή των δαπανών 
τοϋ γάμου τους. ' 

Σε περίπτωση κατά την οποία ο αριθμός των υποψηφίων, που πλη¬ 
ρούν τις προϋποθέσεις οικονομικής ενίσχυσης και έχουν τα ίδια προσό¬ 
ντα, είναι μεγαλύτερος από τον αριθμό των οικονομικών ενισχύσεων 
πόυ πρόκειται να δοθούν, ή επιλογή μεταξύ αυτών γίνεται από το Διοι¬ 
κητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, το Διοικη¬ 
τικό Συμβούλιο του ιδρύματος καλεί τις ενδιαφερόμενες με έγγραφη 
πρόσκλησή του, πριν αποφασίσει σχετικά για την επιλογή των δικαιού¬ 
χων, να συμπληρώσει τις ατέλειες αυτές, μέσα σε πέντε (5) ημέρες από 
την επίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων τοιχοκολ- 
λείται, την ίδια ή την επόμενη ημέρα, έξω από τα .γραφεία του ιδρύμα¬ 
τος και του Κοινοτικού Καταστήματος, καθώς και έξω από τους Ιερούς 
Ναούς της Κοινότητας Στεμνίτσας, με αποδεικτικό που θα υπογράφεται 
από το Γραμματέα ή άλλο εξουσιοδοτημένο υπάλληλο του ιδρύματος 
και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρίφθηκαν να υποβάλλουν, εφόσον το επιθυμούν, 
σχετική ένσταση κατά της παραπάνω απόφασης του Διοικητικού συμ¬ 
βουλίου του ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

■ Η ένσταση αυτή καταθέτεται με απόδειξη παραλαβής στο Γραμμα¬ 
τέα ή σε άλλο μέλος του Διοικητικού Συμβουλίου του ιδρύματος, που τυ¬ 
χόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμιά ένσταση, δίνεται 
εντολή στην Τράπεζα ή το πιστωτικό ίδρυμα που βρίσκονται οι καταθέ¬ 
σεις του ιδρύματος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι τόκοι του, 
αναλαμβάνονται από τη δικαιούχο με την προσκόμιση στην Τράπεζα ή 
το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το ίδρυμα υπο¬ 
βάλλει αυτές μαζί με τα δικαιολογητικά όλων των υποψηφίων καΐ’ τα 
λοιπά έγγραφα εκλογής και ανακήρυξης των δικαιούχων, ως και τις 
σχετικές απόψεις του Διοικητικού Συμβουλίου για τις ενστάσεις αυτές, 
στο αρμόδιο εκ του σκοπού Υπουργείο. 

Τούτο, μετά από έλεγχο των παραπάνω στοιχείων, τα διαβιβάζει 
μέσα σε είκοσι (20) ημέρες τό αργότερο με τις παρατηρήσεις του στο 
Υπουργείο Οικονομικών, το οποίο αφού ελέγξει αν τηρήθηκαν ή όχι οι 
διατάξεις των συστατικών πράξεων του ιδρύματος, του παρόντος οργα¬ 
νισμού κάι των σχετικών νόμων, τα παραπέμπει με, σχετική εισήγησή 
του στο Συμβούλιο Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίο, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και στοι- 
χεία. 

Μετά την παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, εκδίδεται κοινή από¬ 
φαση του Υπουργού Οικονομικών και του εκ του σκοπού αρμόδιου 

Υπουργού, με την οποία είναι δυνατό να εγκριθούν ή να απορριφθούν ή 
να τροποποιηθούν οι σχετικές αποφάσεις του Διοικητικού Συμβουλίου 
του ιδρύματος, ως προς μία ή περισσότερες υποψήφιες ή και να διατα- 
χθεί η επανάληψη όλης της διαδικασίας επιλογής και ανακήρυξης των 
δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της μέσα σε διά¬ 
στημα πέντε (5) ετών από τη χρονολογία επιλογής της ή τελέσει το 
γάμο της μέσα στην προθεσμία αυτή αλλά δεν αναλάβει το ποσό της οι- 
κομικής ενίσχυσης μέσα σε δύο (2) έτη από την τέλεση του γάμου της, 
τα ποσά του κεφαλαίου και τόκων της οικονομικής ενίσχυσης επαναφέ- 
ρονται, έπειτα από απόφαση του Διοικητικού Συμβουλίου, στο λογαρια¬ 
σμό καταθέσεων του ιδρύματος. 

8. Ο αριθμός των οικονομικών ενισχύσεων που θα δοθούν και το 
ποσό καθεμιάς απ’ αυτές, καθορίζεται με απόφαση του Διοικητικού 
Συμβουλίου του ιδρύματος, ανάλογα με το ύψος των ετησίων εσόδων 
αυτού και τις οικονομικές συνθήκες που επικρατούν. 

Άρθρο 10. 

Επιλογή και ανακήρυξη υποτρόφων. 

1. Δικαίωμα υποτροφίας έχουν παιδιά, αμφοτέρων των φύλων,''οικο- 
νομικά αδύνατων οικογενειών που κατοικούν μόνιμα στην κοινότητα 
Στεμνίτσας τα οποία διακρίνονται για επιμέλεια, χρηστά ήθη, πατριω¬ 
τικά αισθήματα και σπουδάζουν και φοιτούν σε σχολεία ή σχολές Β/ 
θμιας και Γ/θμιας Εκπαίδευσης με Τεχνική ή Γεωργική ειδικότητα. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις των συστατικών πράξεων του ιδρύματος, 
του παρόντος οργανισμού, του Α.Ν. 2039/39 και του από 18.8.1941 
Καν. Δ/τος (ΦΕΚ 286/Α/23.8.1941). 

Άρθρο 11. 

Ποσό υποτροφίας. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις των συστατικών 
πράξεων του ιδρύματος, του άρθρου 54 του Α.Ν. 2039/39 και του άρ¬ 
θρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 21, 24, 26 και 27 του από 18.8.1941 Καν. Δ/ 
τος (ΦΕΚ 286/Α/23.8.1941). 

’ 3. Η χορήγηση της υποτροφίας - διακόπτεται όταν συντρέχουν οι 
προϋποθέσεις που ορίζονται από τις διατάξεις των συστατικών πράξεων 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 12. 

Οικονομική διαχείριση. 

* 1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, ’η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ρατεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (552Α - ). 

Άρθρο 13. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 


χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχω*ρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων και βρα¬ 
βείων, όπου καταχωρίζονται τα ονόματα των προσώπων που έλαβαν 
οικονομική ενίσχυση ή βραβείο και το ποσό της οικονομικής ενίσχυσης ή 
του βραβείου. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για τήν παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 14. 

Τροποποίηση οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 15. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στον Πατριωτικό Σύνδεσμο Τρικολώνων και 
σε περίπτωση διάλυσης και αυτού, στην Κοινότητα Στεμνίτσας Γορτυ- 
νίας. 

Στους Υπουργούς Οικονομικών, Γεωργίας, Υγείας, Πρόνοιας και 
Κοινωνικών Ασφαλίσεων, Εθνικής Παιδείας και Θρησκευμάτων και 
στον Υφυπουργό Βιομηχανίας, Ενέργειας και Τεχνολογίας, αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ' ΓΕΩΡΓΙΑΣ 

ΙΩΑΝ. ΠΑΛΑΙΟΚΡΑΣΣΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΜΑΡ. ΓΙΑΝΝΑΚΟΥ ΒΑΣ. ΚΟΝΤΟΓΙΑΝΝΟΠΟΥΛΟΣ 

ΥΦΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΒΑΣ. ΜΑΝΤΖΩΡΗΣ 
-♦- 

( 2 ) 

Τροποποίηση των διατάξεων του Οργανισμού του Ιδρύματος «ΠΟΛΙΤΙ¬ 
ΣΤΙΚΟ ΚΕΝΤΡΟ ΒΑΛΤΕΣΙΝΙΚΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της αριθ. 2944/8.9.1979 πράξης της συμβο¬ 
λαιογράφου Αθηνών Κορνηλίας συζ. Ιωάν. Μάζη, με την οποία οι Βασί¬ 
λειος και Δημήτριος Θεοδ. Σοφιανόπουλοι συνέστησαν στο Βαλτεσινίκο 
Αρκαδίας κοινωφελές ίδρυμα, με την επωνυμία «ΠΟΛΙΤΙΣΤΙΚΟΝ ΚΕ- 
ΝΤΡΟΝ ΒΑΛΤΕΣΙΝΙΚΟΥ» που εγκρίθηκε η σύστασή του με το 587/ 
2.7.1980 Π.Δ/γμα «Περί εγκρίσεως συστάσεως κοινωφελούς ιδρύμα¬ 
τος υπό την επωνυμίαν «ΠΟΛΙΤΙΣΤΙΚΟΝ ΚΕΝΤΡΟΝ ΒΑΛΤΕΣΙΝΙ- 
ΚΟΥ» και κυρώσεως του Οργανισμού αυτού», β) των άρθρων 95 παρ. 1 
και 98 παρ. 1 και 2 του Α.Ν. 2039/39, γ) των άρθρων 108 και 110 
του Αστικού Κώδικα. 

2. Την αριθ. 33/9.10.1988 πράξη του Διοικητικού Συμβουλίου του 
ιδρύματος «ΠΟΛΙΤΙΣΤΙΚΟ ΚΕΝΤΡΟ ΒΑΛΤΕΣΙΝΙΚΟΥ». 

3. Την αριθ. 14/24.4.1989 γνωμοδότηση του Συμβ. Εθνικών 
Κληρ/των. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


4. Την αριθ. ΐ.1021/20.4.90 απόφαση του Πρωθυπουργού με την | 
οποία καθορίσθηκαν αρμοδιότητες στην Αναπλ. Υπουργό Πολιτισμού 
Άννα Ψαρούδα - Μπενάκη. 

Με πρόταση των Υπουργών Οικονομικών, Εθνικής Παιδείας και 
Θρησκευμάτων και Πολιτισμού, αποφασίζουμε: 

Άρθρο μόνο 

Εγκρίνουμε την τροποποίηση του άρθρου 4 του Οργανισμού του ιδρύ¬ 
ματος «ΠΟΛΙΤΙΣΤΙΚΟ ΚΕΝΤΡΟ ΒΑΛΤΕΣΙΝΙΚΟΥ» που προτείνεται 
με την αριθ. 33/9.10.1988 πράξη του Διοικητικού Συμβουλίου του εν 
λόγω ιδρύματος, όπως καταχωρίζεται παρακάτω: 

«Άρθρο 4 

Διοίκηση 

Το Διοικητικό Συμβούλιο του Ιδρύματος «ΠΟΛΙΤΙΣΤΙΚΟ ΚΕΝΤΡΟ 
ΒΑΛΤΕΣΙΝΙΚΟΥ» διορίζεται από τον συνιδρυτή αυτού Δημήτριον Σο- 
φιανόπουλο και αποτελείται από επτά (7) μέλη, ήτοι τα παρακάτω: 

1. Σοφιανόπουλο Σοφοκλή Γεώργιο, συνταξιούχο Γυμνασιάρχη, ως 
Πρόεδρο. 

2. Κριμπά Γεωργίου Γρηγόριο, Δάσκαλο, ως Αντιπρόεδρο. 

3. Στασινόπουλο Παν. Σωτήρη, έμπορο, ως Γραμματέα, 

4. Πετρόπουλο Κων/νο, Πρόεδρο της Κοινότητας Βαλτεσινίκου, ως 
Ταμία. 

5. Παυλόπουλο Νικολάου Παύλο, έμπορο, ως μέλος. 

6. Ρέππα Χρήστου Ιωάννη, συνταξιούχο χωροφυλακής, ως μέλος. 

7. Ζαχαρόπουλο Ιωάννου Χαράλαμπο, έμπορο, ως μέλος. 

Σε περίπτωση παραίτησης, αδυναμίας κάποιου μέλους να μετάσχει 
του Διοικητικού Συμβουλίου, τα υπόλοιπα μέλη εκλέγουν τον αντικατα¬ 
στάτη αυτού με πλειοψηφία, κατά τις διατάξεις των άρθρων 86 και 99 
του Α.Ν. 2039/1939.». 

Στους Υπουργούς Οικονομικών, Εθνικής Παιδείας και Θρησκευμά¬ 
των και Πολιτισμού αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΙΩΑΙΜ. ΠΑΛΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 

ΑΝΑΠΛ. ΠΟΛΙΤΙΣΜΟΥ 

Α. ΨΑΡΟΥΔΑ - ΜΠΕΝΑΚΗ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ 627/90 

Τροποποίηση της 1526/87 απόφασης του ΑΧΣ. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 15.10.1990) 

Έχοντας υπόψη: 

1. Το έγγραφο του Γενικού Χημείου του Κράτους αρ. 3005658/ 
389δις/90. 

2. Το εδάφιο δ της παρ. 8 του άρθρου 6 του Νόμου 4328/1929 

«περί συστάσεως του Γ ενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/τ.Α/1937). , 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/τ.Α/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (ΦΕΚ 172/τ.Α/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/τ.Β/82. 

6. Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 


Εγκρίνουμε την τροποποίηση της αριθ. 1526/87 αποφ. ΑΧΣ ως 
εξής: 

1. Οι πίνακες I και II που αναφέρονται στην απόφαση 1526/87 θεω¬ 
ρούνται ένας «ενοποιημένος πίνακας I, II». 

2. Ισχύει το άρθρο 4 της 1526/87 με τις παρακάτω τροποποιήσεις: 
α) Η υποπαράγραφος 4.1.1.4.2 διατυπώνεται ως εξής: 

«Η ποιοτική και ποσοτική σύσταση του προϊόντος (χημική ονομασία, 

χημικός τύπος, αριθμός κατά 0Α8, ή άλλως, εμπορική ονομασία των 
συστατικών του προϊόντος) κατά κατηγορία πρώτων και βοηθητικών 
υλών όπως αυτές αναφέρονται στον ενοποιημένο πίνακα 1, II». 
β) Προστίθεται στο άρθρο 4.1. η εξής υποπαράγραφος. 

4.1.1.8. Υπεύθυνη δήλωση της χημικής συστάσεως του προϊό¬ 
ντος για το Κέντρο Δηλητηριάσεως. 

γ) Η παράγραφος 4.2. διατυπώνεται ως εξής: 

«Η αρμόδια Δ/νση του ΓΧΚ αξιολογεί τα παραπάνω υποβαλλόμενα 
δικαιολογητικά και στοιχεία και εφ’ όσον διαπιστώσει ότι οι χρησιμο¬ 
ποιούμενες πρώτες και· βοηθητικές ύλες, για την παραγωγή του προϊό¬ 
ντος περιλαμβάνονται στις ουσίες του ενοποιημένου πίνακα I, II και στ 
καθοριζόμενεα απ’ αυτόν όρια, γνωστοποιεί την εγκριτική της απόφαση 
στον ενδιαφερόμενο. 

'.Οταν η περιεχόμενη στη σύνθεση του προϊόντος ουσία υπάρχει μεν 
στον ενοποιημένο πίνακα I, II αλλά βρίσκεται στο προϊόν σε ποσοστό με¬ 
γαλύτερο του 10%, από την τιμή που έχει η εν λόγω ουσία στον ενοποι¬ 
ημένο πίνακα I, II, τό*ε ακολουθείται η διαδικασία της παραγράφου 
4.4. του άρθρου 4. 

Η αξιολόγηση από την αρμόδια Δ/νση του Γ.Χ.Κ. των στοιχείων 
που αφορούν την προστασία της Δημόσιας υγείας και την επικινδυνό- 
τητα των προϊόντων της 1526/87 καθώς και ο καθορισμός της επισή¬ 
μανσης, γίνεται σύμφωνα με τις διατάξεις του Π.Δ. 329/83 και τις δια¬ 
τάξεις 1197/89 αποφάσεως του ΑΧΣ. 

Γ ενικά θεωρούνται επαρκείς οι παρακάτω οδηγίες κατά την χρήση: 

1. Κατάποση: Επί καταπόσεως τηλεφωνήστε αμέσως για οδηγίες 
στο Κέντρο Δηλητηριάσεων τηλ. 01-7793777. . 

2. Δέρμα: Να αποφεύγεται η παρατεταμένη επαφή με το δέρμα και 
μετά από κάθε χρήση καλό ξέπλυμα με άφθονο νερό. 

3. Μάτια: Σε επαφή με τα μάτια, καλό ξέπλυμα με άφθονο νερό και 
επί επιμονής των ενοχλημάτων επίσκεψη σε οφθαλμίατρο. 

4. Αναπνευστικό: Να αποφεύγεται η χρήση από άτομα που έχουν 
χρόνια πνευμονικά νοσήματα και αλλεργικό άσθμα. 

5. Κρατάτε το προϊόν μακριά από παιδιά και καταστρέψτε τη συ- 
σκευασία του μετά τη χρήση. 

δ. Η παράγραφος 4.6 συμπληρώνεται με την,παρακάτω φράση: 
«Περιορισμένες ποσότητες σκευασμάτων του άρθρου 3 που συνοδεύ¬ 
ουν καθαριστικές συσκευές ή που εισάγονται για έρευνα της Αγοράς δεν 
χρειάζονται έγκριση κυκλοφορίας». 

3. Το άρθρο 8 αντικαθίσταται ως εξής: 

(3) Άρθρο 8 

8.1. Ο παραγωγός προϊόντος ευθύνεται για κάθε ζημιά που οφείλε¬ 
ται σε ελάττωμα του προϊόντος του, όπως προβλέπεται από την Κ.Υ.Α. 
Υπουργών Εθνικής Οικονομίας, Δικαιοσύνης, Βιομηχανίας, Ενέργειας 
και Τεχνολογίας και Εμπορίου, αριθ. Α.Π. Β.7535/1077/88 που 
αφορά την ευθύνη .του παραγωγού για τα ελαττωματικά προϊόντα. 

8.2. Οι παραβάτες της παρούσης Απόφασης διώκονται σύμφωνα με 
τις Διατάξεις του Αγορανομικού Κώδικα. 

5. Η ισχύς των παραπάνω τροποποιήσεων της 1526/87 απόφασης 
Α.Χ.Σ. αρχίζει από την 1.11.90. 

Ο Πρόεδρος Ο Γραμματέας κ.α.α. 

ΚΩΝ. ΣΑΝΔΡΗΣ ΕΥΘ. ΖΟΥΓΡΟΥ 

Τα μέλη 

Π. Τσουκάτος, Κ. Γκέγκιου, Γ. Σούντρης, 

Δ. Ταραντίλης, Π. Σίσκος, Στ. Χατζηγιαννακός, Π. Κώττης 
Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβερνήαεως. 
Αθήνα, 25 Οκτωβρίου 1990 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΟΥ 

Π. ΔΕΛΗΜΗΤΣΟΣ Αθ. ΞΑΡΧΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Λρ'.θ. Α6/8898 (4) 

Συμπλήρωση Υπουργικής απόφασης σχετικά με δωρεάν διάθεση της 
Ελληνικής Φαρμακοποιίας (Έκδοση IV). 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του αρθ. 24 του Ν. 1579/85. 

β. Το Π.Δ. 418/89 «περί κυρώσεως και θέσεως σε ισχύ της Ελληνι¬ 
κής Φραμακοποίΐας έκδοση IV». 

γ. Την Εισήγηση του Ε.Ο.Φ. 0-797/20/31.8.90. 

δ. Την απόφαση μας Α6/5660/30.6.89 «Καθορισμός Τιμής διάθε¬ 
σης Ελληνικής Φαρμακοποιίας Έκδοση IV». 

στ. Την Απόφαση 395/27.7.90 «Μεταβίβαση αρμοδιοτήτων» 
Αναπλ. Υπουργού στο Γεν. Γραμματέα, αποφασίζουμε: 

Συμπληρώνουμε την απόφασή μας Α6/3001/2.6.1990 και διαθέ¬ 
τουμε δωρεάν (τόμοι 3) την Ελληνική Φαρμακοποιία Έκδοση IV στους: 

1. Στα μέλη της Επιτροπής Φαρμακευτικών Ιδιοσκευασμάτων της 
Ε.Ο.Κ. (13). 

2. Στα μέλη της Φαρμακευτικής Επιτροπής της Ε.Ο.Κ. (13). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Οκτωβρίου 1990 

Με εντολή Αναπλ. Υπουργού 
Ο Γεν. Γραμματέας 

I. ΠΙΕΡΡΟΥΤΣΑΚΟΣ 

-φ- 

Αριθ. ΥΠΠΟ/ΓΝΟΣ/43332 (5) 

Καθορισμός προϋποθέσεων και διαδικασίας ελέγχου Ν.Π.Ί.Δ. κατά το 
άρθρο 35 παρ. 4 και 5 του Ν. 1884/1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ Α/137). 

2. Τις διατάξεις του άρθρου 35 παρ. 4 και 5 του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις». 

3. Την αρ. Γ. 1021/20.4.90 απόφαση του Πρωθυπουργού με την 
οποία καθορίσθηκαν οι αρμοδιότητες της Υπουργού Αναπληρωτού Πο¬ 
λιτισμού Άννας Ψαρούδα-Μπενάκη (ΦΕΚ Β/286 ). 

- 4. Την υπηρεσιακή ανάγκη προσδιορισμού των προϋποθέσεων και 
της διαδικασίας του ελέγχου των Ν.Π.Ι.Δ. που επιδιώκουν πολιτιστι¬ 
κούς σκοπούς σύμφωνα με το άρθρο 35 παρ. 4 και 5 του Ν. 1884/90, 
αποφασίζουμε: 

1. Ο έλεγχος των Ν.Π.Ι.Δ. που αναφέρεται στο άρθρο 35 παρ. 4 και 
5 του Ν. 1884/90 γίνεται από το Υπουργείο Πολιτισμού, είτε αυτε- 
πάγγελτα,· είτε μετά από υποβολή σχετικής αίτησης από ενδιαφερόμενα 
Ν.Π.Ι.Δ., προκειμένου αυτά να ενταχθούν στην κατηγορία εκείνων που 
επιδιώκουν πολιτιστικούς σκοπούς κατά την έννοια των ανωτέρω διατά¬ 
ξεων. 

2. Για την ένταξη ενός Ν.Π.Ι.Δ. στην εν λόγω κατηγορία γνωμοδοτεί 
Επιτροπή αποτελούμενη από τον Γενικό Γραμματέα του Υπουργείου 
Πολιτισμού ως Πρόεδρο, τον Γ ενικό Διευθυντή Πολιτιστικής Ανάπτυξης 
και τούτου ελλείποντος, απόντος ή κωλυομένου από τον οριζόμενο δι’ 
αποφάσεως αναπληρωτή του και μια προσωπικότητα από τον χώρο 
των γραμμάτων ή των τεχνών αναλόγως του συζητουμένου θέματος, 
οριζόμενη από τον Υπουργό. 

3. Η Επιτροπή κρίνουσα για την ένταξη ή όχι των ενδιαφερομένων 
στην ως άνω κατηγορία λαμβάνει υπόψη και αξιολογεί τα ακόλουθα 
στοιχεία: 

α. Τον πολιτιστικό σκοπό, στην καλλιέργεια, προαγωγή ή διάδοση 
του οποίου αφορά η δραστηριότητα του νομικού προσώπου ιδιωτικού δι¬ 
καίου που υποβάλλει την αίτηση. 

β. Τον χρόνο πραγματικής λειτουργίας του νομικού προσώπου. Ει¬ 
δικά για τα υπό ίδρυση ή νεοσυσταθέντα νομικά πρόσωπα ιδιωτικού δι¬ 
καίου το κριτήριο αυτό αντικαθίσταται από την σοβαρότητα ή την βαρύ¬ 
τητα του επιδιωκομένου σκοπού, η οποία μπορεί να συνάγεται και από 
την εν γένει πολιτιστική δράση, το κύρος και την αναγνώριση των με¬ 
λών του Διοικητικού Συμβουλίου του νομικού προσώπου ή, ιδίως για τα 
ιδρύματα, και από το ύψος της διατεθείσης περιουσίας. 


γ. Τις εντός και εκτός Ελλάδος δραστηριότητες των τριών τελευ¬ 
ταίων ετών του νομικού προσώπου ιδιωτικού δικαίου που υποβάλλει 
την αίτηση, ως και την απήχηση και αναγνώριση που είχαν οι δραστη¬ 
ριότητες αυτές, γεγονότα που που θα αποδεικνύονται με την υποβολή 
των σχετικών προγραμμάτων, επισήμων (ανακοινώσεων, δημοσιευμά¬ 
των του τύπου, κριτικών, αριθμού εισιτηρίων που διατέθηκαν, κ.λπ. Ει¬ 
δικά για τα υπό ίδρυση ή νεοσυσταθέντα νομικά πρόσωπα ιδιωτικού δι¬ 
καίου το κριτήριο αυτό αντικαθίσταται από τη σοβαρότητα ή τη βαρύ¬ 
τητα του επιδιωκόμενου σκοπού σύμφωνα με την περ. β' της παραγρά¬ 
φου 2 της απόφασης αυτής. 

δ. Τον προγραμματισμό των πολιτιστικών δραστηριοτήτων για τα 
δύο επόμενα, από την υποβολή της αιτήσεως, έτη, με κατά προσέγγιση 
προϋπολογισμό των εσόδων και των εξόδων. 

4. Η αίτηση που υποβάλλεται σύμφωνα με τα παραπάνω από το εν¬ 
διαφερόμενο νομικό πρόσωπο ιδιωτικού δικαίου έχει το περιεχόμενο που 
καθορίζει το σχετικό έντυπο, το οποίο διατίθεται από την αρμόδια Υπη¬ 
ρεσία του Υπουργείου Πολιτισμού και συνοδεύεται από ειδικό ερωτημα¬ 
τολόγιο. 

Η αρμόδια Υπηρεσία του Υπουργείου Πολιτισμού μπορεί να ζητά και 
πρόσθετες πληροφορίες. 

Αν η αίτηση απορριφθεί, το ενδιαφερόμενο νομικό πρόσωπο ιδιωτι¬ 
κού δικαίου μπορεί να επανέλθει με νέα αίτησή του μόνον μετά ένα έτος 
από την έκδοση της απορριπτικής αποφάσεως. 

5. Ο καθορισμός των νομικών προσώπων ιδιωτικού δικαίου που επι¬ 
διώκουν πολιτιστικούς σκοπούς για την εφαρμογή των διατάξεων των 
παρ. 4 και 5 του άρθρου 35 του Ν. 1884/1990 ισχύει μόνον για δύο 
έτη από την έκδοση της σχετικής κοινής αποφάσεως των Υπουργών Οι¬ 
κονομικών Πολιτισμού και Αναπληρωτού Υπουργού Πολιτισμού. Μετά 
την πάροδο της διετίας απαιτείται νέος έλεγχος από το Υπουργείο Πολι¬ 
τισμού σύμφωνα με τις παραγράφους 1 έως 4 της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Οκτωβρίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΙΩΑΝΝΗΣ ΠΑΛΑΙΟΚΡΑΣΣΑΣ ΤΖΑΝΝΗΣ ΤΖΑΝΝΕΤΑΚΗΣ 

Η ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. 29435 (6) 

Διορισμός δικαιοδοτικού οργάνου Ε.Π.Α.Ε. 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. και των αρ¬ 
μοδιοτήτων αυτής». 

β. Του Ν. 1558/85 «Κυβέρνηση και Κυβερνητικά Όργανα». 

γ. Του Ν. 879/79 «Περί Ποδοσφαιρικών Ανωνύμων Εταιρειών». 

δ. Του Ν. 1889/17.7.90 «Ρύθμιση επειγόντων θεμάτων Ποδοσφαί¬ 
ρου». 

ε. Του Π.Δ. 550/79 «Περί οργανώσεως και λειτουργίας της ΕΠΑΕ 
• όπως τροποποιήθηκε και αντικαταστάθηκε με το Π.Δ. 1079/80. 

στ. Την αριθμ. 21952/26.7.90 Υπ. απόφαση (ΦΕΚ 500/8/ 
2.8.90) «Προσδιορισμός αρμοδιοτήτων Κρατικών οργάνων οι οποίες 
εφεξής ασκούνται από την Ε.Π.Ο. και τα όργανα της και ρύθμιση συνα¬ 
φών θεμάτων». 

2. Την αριθμ. Υ1022/20.4.90 (ΦΕΚ 286/8/20.4.90) κοινή από¬ 
φαση των Πρωθυπουργού και Υπουργού Πολιτισμού «Ανάθεση αρμο¬ 
διοτήτων στην Υφυπουργό Πολιτισμού Φάνη Πάλλη-Πετραλιά». 

3. Την αριθμ. 25346/7.9.90 απόφαση της Υφ. Πολιτισμού. 

4. Το έγγραφο 5829 του Εφετείου Αθηνών, αποφασίζουμε: 

Διορίζουμε τον Εφέτη Μιχαήλ Καρατζά με θητεία δύο (2) χρόνων ως 

Δικαιοδοτικό Όργανο της Ένωσης Ποδοσφαιρικών Ανωνύμων Εται¬ 
ρειών (ΕΠΑΕ). 

Το ύψος της καταβαλλόμενης από την ΕΠΑΕ μηνιαίας αποζημίωσης 
καθορίζεται στις διακόσιες χιλιάδες (200.000) δραχμές. 

Από το ποσό αυτό δρχ. 100.000 καταβάλλεται σαν έξοδα κίνησης. 

; Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Οκτωβρίου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦-- 

Αριθ. ΤΠΠΟ/ΚΑΤΕΧΝ/Α/40199/2522 ,(7) 

Προσθήκη τμημάτων στη Μουσική Σχολή Αγρίνιου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». . 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». ο 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 41 του Ν. 159*7/86 «προστασία και ανάπτυξη της κινη¬ 
ματογραφικής τέχνης, ενίσχυση της Ελληνικής Κινηματογραφίας και 
άλλες διατάξεις». 

6. Την αριθ. ΥΠΠΟ/ΓΝΟΣ/26062/21.6.90 απόφαση «Μεταβί¬ 
βαση αρμοδιοτήτων Υπουργού και. δικαιώματος υπογραφής «Με 
Εντολή Υπουργού» στον Γεν. Γραμματέα του Υπουργείου Πολιτισμού 
κ.λπ.» (ΦΕΚ 377/τ.Β'/1990). 

7. Την αριθ. ΚΑΤΕΧΝ/Δ/16481/1180/20.8.86 απόφασή μας 
«χορήγηση άδειας ίδρυσης και λειτουργίας Μουσικής Σχολής στην 
Ελένη Δασκαλάκη-Πρωτογέρου» (ΦΕΚ 682/τ.Β'/20.10.86). 

8. Την από 1.10.90 αίτηση της Ελένης Δασκαλάκη - Πρωτογέρου, 
με τα συνημμένα δικαιολογητικά, αποφασίζουμε: 

Συμπληρώνουμε την αριθμ. ΚΑΤΕΧΝ/Δ/16481/1180/20.8.86 
απόφασή μας «χορήγηση άδειας ίδρυσης και λειτουργίας Μουσικής 
Σχολής στην Ελένη Δασκαλάκη Πρωτογέρου» (ΦΕΚ 682/τ.Β'/ 
20.10.86), και εγκρίνουμε τη λειτουργία των τμημάτων αντίστιξης και 
φυγής, από το σχολικό έτος 1990-91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1990 

Με εντολή Υπουργού 
Ο Γενικός Γραμματέας 
ΠΑΝ. ΦΩΤΕΑΣ 



Αριθ. ΥΠΠΟ/ΑΡΧ/Β1/Φ36/9836/402 (8) 

Χαρακτηρισμός ιερού ναού Αγ. Ανδρέου του Ρουσούλη στην Καστοριά 
ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/26062/21.6.90 (ΦΕΚ 377/Β/ 
22.6.1990) «Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στο Γενικό Γραμματέα και στους 
Προϊσταμένους των Διευθύνσεων Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού».. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την Ομόφωνη Γνωμοδότηση του Τοπικού Συμβούλιου Μνημείων 
Κεντρικής και Δυτικής Μακεδονίας όπως διατυπώθηκε στην αριθ. 
149/13.2.90 Συνεδρία του, αποφασίζουμε: 

Τον χαρακτηρισμό του ιερού ναού Αγ. Ανδρέου του Ρουσούλη στην 
Καστοριά ως ιστορικού διατηρητέου μνημείου. Πρόκειται για μονό- 
χωρη ξυλόστεγη βασιλική με τοιχογραφίες που χρονολογούνται στον,<; 
15ο αιώνα. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Σεπτεμβρίου 1990 

Με εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 

-♦- 

Αριθ! ΥΠΠΟ/ΑΡΧ/Β1/Φ36/19024/465 (9) 

Χαρακτηρισμός ιερού ναού Αγ. Αποστόλων Ελεούσης Καστοριάς ως 
ιστορικού διατηρητέου μνημείου, 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/26062/21.6.90 (ΦΕΚ 377/Β/ 
22.6.1990) «Μεταβίβαση αρμοδιοτήτων Υπουργού και δικαιώματος 
υπογραφής «με εντολή Υπουργού» στο Γενικό Γραμματέα και στους 
Προϊσταμένους των Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την Ομόφωνη Γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας όπως διατυπώθηκε στη αριθ. 149/ 
13.2.90 Συνεδρία του, αποφασίζουμε: 

Τον χαρακτηρισμό του ιερού ναού των Αγ. Αποστόλων της Ενορίας 
Ελεούσας στην Καστοριά ως ιστορικού διατηρητέου μνημείου. Πρόκει¬ 
ται για μονόκλιτη ξυλόστεγη βασιλική διακοσμημένη εξωτερικά και 
εσωτερικά μέ τοιχογραφίες. 

■Σύμφωνα με την κτητορική επιγραφή ο ναός τοιχογραφήθηκε τό 
1547 από τον ζωγράφο Ονούφριο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Σεπτεμβρίου 1990 

Με εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 



Αριθ. ΥΠΠΟ/ΑΡΧ/Β1/Φ27/14467/335 ■ (10) 

Κήρυξη I. Ναών: 1) Αγίου Μηνά, 2) Αγίου Ιωάννη Θεολόγου, 3) Χρι¬ 
στού ή Μεταμορφώσεως του Χριστού, 4) Αγίας Ειρήνης, 5) Αγίου 
Στυλιανού του Φράγκου, 6) Αγίας Σοφίας Φράγκισσας ως ιστορικά 
διατηρητέα μνημεία στα Φηρά Θήρας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. με αριθ. ΥΠΠΟ/ΓΝΟΣ/55227/23.12.1988 (ΦΕΚ 
923/Β/23.12.1988) . 

2. Τις διατάξεις του Κ.Ν. 5351/32 «Περί Αρχαιοτήτων»; ε" 

3. Τις διατάξεις του Νόμου 1469/50 «Περί Προστασίας ειδικής κα¬ 
τηγορίας οικοδομημάτων και έργων τέχνης μεταγενεστέρων του 
1830» και 

3. Τη γνωμοδότηση του Τοπικού Συμβουλίου Μνημείων Νήσων, 
όπως διατυπώθηκε στην 1/2.2.90 Συνεδρία του, αποφασίζουμε: 
Χαρακτηρίζουμε τους παρακάτω ναούς: 

1) Άγιο Μηνά με ζώνη προστασίας σε ακτίνα 10 μ. 2) Άγιο Ιωάννη 
Θεολόγο με ζώνη προστασίας σε ακτίνα 10 μ. 3) Χριστό ή Μεταμόρ¬ 
φωση του-Χριστού με ζώνη προστασίας σε ακτίνα 10 μ. 4) Αγία Ειρήνη 
με ζώνη προστασίας σε ακτίνα 10 μ. 5) Άγιο Στυλιανό του Φράγκο με 
ζώνη προστασίας σε ακτίνα 10 μ. 6) Αγία Σοφία Φράγκισσα με ζώνη' 
προστασίας σε ακτίνα 10 μ. ως ιστορικά διατηρητέα μνημεία, γιατί 
αποτελούν αντιπροσωπευτικά δείγματα της εκκλησιαστικής αιγαιοπε- 
λαγίτικης αρχιτεκτονικής κατά τον 16ο έως και τον 19ο αιώνα. ' 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Αυγούστου 1990 

Μέ εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ _ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ ΘΠ 

λειτουργούν καθημερινά από 8.00’ έως: 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

. . τ 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τίμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

β) 

V) 

δ) 

ε) 

στ) 

ζ) 

η) 

θ) 

Ο 

ια) 


Για 

το 

Τεύχος Α' 

Δρχ. 

8.500 

Δρχ. 

425 

» 

» 

» 

Β 

•» 

12.500 

» 

625 

» 

» 

» 

Γ’ 

» 

5.000 

» 

250 

» 

» 

» 

Δ' 

» 

12.000 

» 

600 

» 

» 

» 

Αναπτυξιακών Πράξεων 

» 

9.500 

» 

475 

» 

» 

» 

Ν.Π.Δ.Δ. 

» 

5.000 

» 

250 

» 

» 

» 

ΠΑΡΑΡΤΗΜΑ 

» 

3.000 

» 

150 

» 

» 

» 

Δελτ. Εμπ.& Βιομ. Ιδ. 

» 

6.000 

» 

300 

» 

» 

» 

Αν. Ειδικού Δικαστηρίου 

» 

1.500 

» 

75 

» 

» 

» 

Α.Ε. & Ε.Π.Ε. 

» 

25.000 

» 

1.250 

Για 

όλα τα Τεύχη 

» 

55.000 

» 

2.750 


Πληροφορίες: τηλ. 52 48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















